Дадатак 8

**АСАБЛІВАСЦІ АРГАНІЗАЦЫІ АДУКАЦЫЙНАГА ПРАЦЭСУ ПРЫ ВЫВУЧЭННІ ВУЧЭБНЫХ ПРАДМЕТАЎ**

**«СУСВЕТНАЯ ГІСТОРЫЯ» І «ГІСТОРЫЯ БЕЛАРУСІ»**

**1. Вучэбныя праграмы**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| клас | V | VI | VII | VIII | IX | Х | | XI | |
| базав.узр. | павыш. узр. | базав. узр. | павыш. узр. |
| Год зацвярджэння (выдання) вучэбнай праграмы | 2017 | 2017 | 2017 | 2018 | 2019 | 2020 | 2020 | 2017 | 2016 |

У 2020/2021 навучальным годзе выкарыстоўваюцца наступныя вучэбныя праграмы:

Усе вучэбныя праграмы размешчаны на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

Звяртаем увагу, што ў сувязі з паэтапным пераходам на абноўлены змест адукацыі, накіраваны на рэалізацыю кампетэнтнаснага падыходу, у 2020/2021 навучальным годзе па новых вучэбных праграмах будуць вучыцца вучні X класа.

У адпаведнасці з вучэбнымі праграмамі, распрацаванымі з улікам канцэнтрычнага падыходу да пабудовы зместу гістарычнай адукацыі, на III ступені агульнай сярэдняй адукацыі вывучэнне гісторыі арганізуецца на *праблемна-тэарэтычным узроўні*, падчас якога вучні маюць магчымасць вярнуцца да раней вывучаных тэм, сістэматызаваць і абагульніць веды, разгледзець гісторыю ў развіцці. Асаблівасцямі навучання на гэтым канцэнтры з'яўляецца адносна высокая ступень тэарэтызацыі і метадалагізацыі ведаў.

У X класе вучні вывучаюць:

сусветную гісторыю з самых старажытных часоў да канца XVIII ст. у аб'ёме 35 гадзін на базавым і 87 вучэбных гадзін на павышаным узроўні;

гісторыю Беларусі са старажытных часоў да канца XVIII ст. у аб'ёме 35 вучэбных гадзін на базавым і 87 вучэбных гадзін на павышаным узроўні.

**Вывучэнне вучэбных прадметаў «Сусветная гісторыя» і «Гісторыя Беларусі» ў 2020/2021 навучальным годзе ў V-IX, X-XI класах можа ажыццяўляцца наступным чынам**:

*1 варыянт*. ***Паралельнае вывучэнне*** сусветнай гісторыі і гісторыі Беларусі на працягу навучальнага года (па 1 гадзіне на тыдзень кожны вучэбны прадмет). Пры паралельным вывучэнні двух вучэбных прадметаў прамежкавая атэстацыя вучняў ажыццяўляецца па чвэрцях, выніковая атэстацыя – у канцы навучальнага года.

*2 варыянт.* ***Сінхроннае вывучэнне***сусветнай гісторыі і гісторыі Беларусі на працягу навучальнага года (колькасць гадзін на тыдзень на кожны прадмет залежыць ад размеркавання тэм з улікам сінхранізацыі). Пры сінхронным вывучэнні двух вучэбных прадметаў прамежкавая атэстацыя ажыццяўляецца па чвэрцях.

Парадак вывучэння (паралельнае або сінхроннае вывучэнне) вучэбных прадметаў «Гісторыя Беларусі» і «Сусветная гісторыя» (на базавым і павышаным узроўнях) вызначае настаўнік на свой погляд.

**2. Вучэбныя выданні**

У 2020/2021 навучальным годзе будуць выкарыстоўвацца новыя вучэбныя дапаможнікі:

Всемирная история с древнейших времен до конца XVIII в. / Сусветная гісторыя са старажытных часоў да канца XVIII ст.: учебное пособие для 10 класса учреждений общего среднего образования с русским (белорусским) языком обучения (с электронным приложением для повышенного уровня) / А.А. Прохоров [и др.] – Минск: Изд. центр БГУ, 2019.

Гісторыя Беларусі са старажытных часоў да канца XVIII ст. / История Беларуси с древнейших времён до конца XVIII в.: вучэбны дапаможнік для 10 класа устаноў агульнай сярэдняй адукацыі з беларускай (рускай) мовай навучання (з электронным дадаткам для павышанага ўзроўню) / В.А. Белазаровіч, С.А. Кудраўцава, А.У. Любы. – Мінск: Выд. цэнтр БДУ, 2020.

На нацыянальным адукацыйным партале ([*http://e-padruchnik.adu.by/*](http://e-padruchnik.adu.by/)*)* размешчаны электронныя версіі друкаваных выданняў дадзеных вучэбных дапаможнікаў, прадугледжаных для вывучэння вучэбных прадметаў «Гісторыя Беларусі» і «Сусветная гісторыя» на базавым узроўні. Электронныя дадаткі для павышанага ўзроўню размешчаны на рэсурсе ([*http://profil.adu.by*](http://profil.adu.by/)).

Рэкамендацыі па працы з новымі вучэбнымі дапаможнікамі размешчаны на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

Да 2020/2021 навучальнага года падрыхтаваны новыя вучэбныя выданні:

Коваленя А.А. [и др.]. Великая Отечественная война советского народа (в контексте Второй мировой войны). Пособие для учреждений общего среднего образования с белорусским и русским языками обучения.

Кудраўцава С.А. Вывучэнне пытанняў культуры на ўроках гісторыі Беларусі ў 8 класе. Дапаможнік для настаўнікаў устаноў агульнай сярэдняй адукацыі з беларускай і рускай мовамі навучання.

Поўная інфармацыя аб вучэбна-метадычным забеспячэнні адукацыйнага працэсу па вучэбных прадметах *«Сусветная гісторыя»* і *«Гісторыя Беларусі»* ў 2020/2021 навучальным годзе размешчана на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

**3. Арганізацыя адукацыйнага працэсу на павышаным узроўні**

На II ступені агульнай сярэдняй адукацыі вучэбныя прадметы *«Сусветная гісторыя»* і *«Гісторыя Беларусі»* ў VIII-IX класах могуць вывучацца на павышаным узроўні ў аб'ёме не больш за 2 дадатковыя вучэбныя гадзіны на тыдзень. Рэкамендацыі па арганізацыі вывучэння сусветнай гісторыі і гісторыі Беларусі на павышаным узроўні размешчаны на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

Пры вывучэнні вучэбных прадметаў *«Сусветная гісторыя»* і *«Гісторыя Беларусі»* ў X класе на павышаным узроўні выкарыстоўваюцца электронныя дадаткі «Гісторыя Беларусі са старажытных часоў да канца XVIII ст. 10 клас» і «Сусветная гісторыя з самых старажытных часоў да канца XVIII ст. 10 клас», размешчаныя на рэсурсе ([*http://profil.adu.by*](http://profil.adu.by)*)*,якія ўключаюць вучэбны матэрыял базавага і павышанага узроўняў. Адначасова могуць выкарыстоўвацца друкаваныя выданні вучэбных дапаможнікаў, прадугледжаныя для вывучэння сусветнай гісторыі і гісторыі Беларусі на базавым узроўні.

**4. Каляндарна-тэматычнае планаванне**

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па адпаведным вучэбным прадмеце. Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбных прадметах «Сусветная гісторыя» і «Гісторыя Беларусі» для V-XI класаў, рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладнае КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў вучняў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія **ўзгадняе з кіраўніком установы адукацыі**.

Прыкладнае КТП для X класа размешчана на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

Прыкладнае КТП сінхроннага вывучэння вучэбных прадметаў «Сусветная гісторыя» і «Гісторыя Беларусі» размешчана на нацыянальным адукацыйным партале [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

**5. Асаблівасці арганізацыі адукацыйнага працэсу**

Звяртаем увагу, што на пачатку 2020/2021 навучальнага года неабходна арганізаваць паглыбленае паўтарэнне вучэбнага матэрыялу IV чвэрці 2019/2020 навучальнага года. Рэкамендацыі па арганізацыі паглыбленага паўтарэння размешчаны на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

*У сувязі з 75-годдзем Перамогі ў Вялікай Айчыннай вайне 1941-1945 гадоў* асаблівую ўвагу трэба надаць вывучэнню гэтай тэмы. У 2020/2021 навучальным годзе рэкамендуецца выкарыстоўваць дапаможнік для ўстаноў агульнай сярэдняй адукацыі «Великая Отечественная война советского народа (в контексте Второй мировой войны)» аўтараў Кавалені А.А. і інш., выдадзенае ў 2020 годзе. Факультатыўныя заняткі «Вялікая Айчынная вайна савецкага народа (у кантэксце Другой сусветнай вайны)» рэкамендуецца праводзіць у IX класе.

*Вучэбнай праграмай па гісторыі Беларусі прадугледжана правядзенне ўрокаў «Наш край»*. Звяртаем увагу, што гэтыя ўрокі павінны быць накіраваны на вывучэнне краязнаўчага матэрыялу, які дазваляе выявіць асаблівасці гістарычнага развіцця рэгіёна, у якім пражываюць вучні. Пры правядзенні ўрокаў «Наш край» варта надаць асаблівую ўвагу рэалізацыі выхаваўчага патэнцыялу зместу краязнаўчага матэрыялу. Для правядзення гэтых урокаў рэкамендуецца выкарыстоўваць гісторыка-дакументальныя хронікі «Памяць», матэрыялы краязнаўчых музеяў, публікацыі ў мясцовым перыядычным друку.

*Асаблівую ўвагу пры навучанні гісторыі неабходна звярнуць на фарміраванне ў вучняў уменняў лакалізаваць вывучаемыя гістарычныя факты ў прасторы*, «чытаць» гістарычную карту, выкарыстоўваць яе як крыніцу ведаў. **Праца з навучальнымі картамі ў працэсе навучання гісторыі з'яўляецца абавязковай**. Сфарміраванасць картаграфічных уменняў і навыкаў вучняў – адно з патрабаванняў да вынікаў вучэбнай дзейнасці вучняў па вучэбных прадметах «Сусветная гісторыя», «Гісторыя Беларусі». З мэтай эфектыўнага фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Звяртаем увагу, што вучэбныя карты неабходна выкарыстоўваць на ўсіх этапах навучання: пры вывучэнні новага вучэбнага матэрыялу, замацаванні і абагульненні вывучанага матэрыялу, праверцы ведаў і ўменняў. Пералік вучэбных насценных карт, вучэбных атласаў па вучэбных прадметах «Сусветная гісторыя», «Гісторыя Беларусі», выдадзеных РУП «Белкартаграфія», размешчаны на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *(*[*Гісторыя Беларусі*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)*).* Практычныя заданні для замацавання картаграфічных ведаў і ўменняў можна выконваць як у контурных картах, так і ў сшытках на друкаванай аснове, у якіх размешчаны картасхемы. **Контурныя карты і сшыткі на друкаванай аснове з'яўляюцца дадатковым і неабавязковым кампанентам ВМК па вучэбным прадмеце**. Пералік контурных карт, якія могуць выкарыстоўвацца ў адукацыйным працэсе з улікам увядзення абноўленых вучэбных праграм па вучэбных прадметах «Сусветная гісторыя» і «Гісторыя Беларусі», размешчаны на нацыянальным адукацыйным партале [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

*Эфектыўным метадам навучання гісторыі з'яўляецца праектная дзейнасць*. У працэсе выканання праектаў вучні вучацца працаваць з крыніцамі інфармацыі, абмяркоўваць шляхі вырашэння праблемы, прадстаўляць вынікі індывідуальнай і / або калектыўнай працы, у тым ліку з выкарыстаннем інфармацыйна-камунікацыйных тэхналогій.

Для арганізацыі праектнай дзейнасці вучняў на ІІІ ступені агульнай сярэдняй адукацыі мэтазгодна выкарыстоўваць урокі абагульнення і рэзервовы час, прадугледжаныя вучэбнымі праграмамі для X-XI класаў. Метадычна мэтазгодна тэмы праектных і творчых заданняў прапаноўваць вучням загадзя. Пры гэтым неабходна пазнаёміць вучняў з патрабаваннямі да дадзенага віду дзейнасці.

Пры арганізацыі праектнай дзейнасці ў працэсе навучання гісторыі Беларусі рэкамендуецца выкарыстоўваць мясцовы краязнаўчы матэрыял.

*У працэсе навучання гісторыі ва ўстановах агульнай сярэдняй адукацыі* рэкамендуецца таксама:

рэгулярна выкарыстоўваць у адукацыйным працэсе заданні, якія патрабуюць аналізу фрагментаў гістарычных дакументаў, абагульнення інфармацыі і фармулявання высноў, устанаўлення прычынна-выніковых сувязяў і інш.;

ствараць умовы для ўключэння ўсіх вучняў у вучэбна-пазнавальную дзейнасць на вучэбных занятках; выкарыстоўваць на вучэбных занятках розныя прыёмы арганізацыі зваротнай сувязі, якія дазваляюць своечасова выяўляць прабелы ў ведах і уменнях вучняў;

мэтанакіравана развіваць чытацкую пісьменнасць вучняў: уменні знаходзіць інфармацыю ў тэксце, інтэграваць, інтэрпрэтаваць, аналізаваць інфармацыю і рабіць высновы; выкарыстоўваць заданні, у якіх інфармацыя прадстаўлена ў розных знакавых сістэмах (тэкст, табліца, графік, малюнак, схема, дыяграма).

З мэтай папярэджання перагрузкі вучняў пры выкананні дамашняга задання неабходна строга дазіраваць яго аб'ём; тлумачыць вучням змест, парадак і прыёмы выканання дамашніх заданняў. Пры вызначэнні дамашняга задання рэкамендуецца арыентавацца на Прыкладнае каляндарна-тэматычнае планаванне па вучэбных прадметах «Сусветная гісторыя», «Гісторыя Беларусі», у якім вызначана прыкладнае дамашняе заданне па кожных вучэбных занятках. Праектныя і творчыя заданні, якія патрабуюць выкарыстання дадатковых крыніц інфармацыі, могуць быць прапанаваны для самастойнага выканання дома толькі па жаданні вучняў.

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя пастановай Міністэрства адукацыі Рэспублікі Беларусь у 2020 годзе. Вучэбныя праграмы факультатыўных заняткаў і пералік вучэбна-метадычных комплексаў для факультатыўных заняткаў размешчаны на нацыянальным адукацыйным партале: [*http://adu.by*/](http://adu.by/) *Адукацыйны працэс. 2020/2021 навучальны год / Вучэбныя прадметы. V-XI класы /* [*Сусветная гісторыя*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3814-vsemirnaya-istoriya.html) *([Гісторыя Беларусі](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3815-istoriya-belarusi.html)).*

**6. Дадатковыя рэсурсы**

Карысную інфармацыю пры падрыхтоўцы да вучэбных заняткаў можна знайсці на наступных інтэрнэт-рэсурсах:

[*http://e-vedy.adu.by/*](http://e-vedy.adu.by/) – электронныя адукацыйныя рэсурсы;

[*https://www.belarus.by*](https://www.belarus.by/ru/) **–** афіцыйны сайт Рэспублікі Беларусь;

[*http://www.belstat.gov.by/*](http://www.belstat.gov.by/) **–** статыстычны штогоднік Рэспублікі Беларусь.

**7. Выпускны экзамен па вучэбным прадмеце**

***У 2020/2021 навучальным годзе абавязковы выпускны экзамен па вучэбным прадмеце «Гісторыя Беларусі»*** будзе праводзіцца па завяршэнні навучання і выхавання на III ступені агульнай сярэдняй адукацыі ў вуснай форме (для базавага і павышанага узроўняў вывучэння гісторыі) па білетах, зацверджаных Міністэрствам адукацыі Рэспублікі Беларусь. Квіткі распрацаваны для базавага і павышанага узроўняў вывучэння гісторыі Беларусі **ў адпаведнасцi з патрабаваннямi вучэбных праграм** па прадмеце. Змест білетаў ахоплівае перыяд гісторыі Беларусі са старажытных часоў да пачатку XXI ст., які **паслядоўна вывучаўся вучнямі з VI па XI класы**. Паўтарэнне тэарэтычнай часткі экзаменацыйных білетаў можа ажыццяўляцца з дапамогай вучэбных дапаможнікаў па гісторыі Беларусі для VI-XI класа, у тым ліку і размешчаных у электронным выглядзе на нацыянальным адукацыйным партале. Практычная частка экзаменацыйных білетаў нацэлена на праверку прадметных уменняў, якія **павінны сістэмна фарміравацца на працягу вывучэння ўсяго курса гісторыя Беларусі** ў адпаведнасці з патрабаваннямі вучэбных праграм.

На выпускным экзамене па гісторыі Беларусі вучні могуць карыстацца вучэбнымі насценнымі картамі і рэпрадукцыямі мастацкіх твораў, у тым ліку на электроннай аснове (пункт 78 Правілаў правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 20 чэрвеня 2011 г. № 38).

*Метадычныя рэкамендацыі па арганізацыі і правядзенні* абавязковага выпускнога экзамену па вучэбным прадмеце «Гісторыя Беларусі» па завяршэнні навучання і выхавання на III ступені агульнай сярэдняй адукацыі размешчаны на нацыянальным адукацыйным партале *[http://adu.by/ Педагогам / Экзамены](https://adu.by/ru/uchitelyu/ekzameny.html).*

З мэтай падрыхтоўкі вучняў XI класа да абавязковага выпускнога экзамену па гісторыі Беларусі рэкамендуецца завяршыць курс факультатыўных заняткаў «Абагульняючы факультатыўны курс па гісторыі Беларусі» па тым варыянце, па якім было пачата яго вывучэнне, або праводзіць факультатыўныя заняткі «Гісторыя Беларусі ў імёнах і падзеях».

**8. Арганізацыя метадычнай работы**

У 2020/2021 навучальным годзе для арганізацыі дзейнасці метадычных фарміраванняў настаўнікаў гісторыі прапануецца адзіная тэма *«Удасканаленне прафесійнай кампетэнтнасці настаўнікаў гісторыі па пытаннях арганізацыі вучэбна-пазнавальнай дзейнасці вучняў»*.

Развіццё прафесійных кампетэнцый педагогаў ажыццяўляецца праз работу метадычных фарміраванняў: школ маладога настаўніка, школ удасканалення педагагічнага майстэрства, школ перадавога педагагічнага вопыту, творчых і праблемных груп, школьнага, раённага (гарадскога) метадычнага аб'яднання настаўнікаў па прадметах «Сусветная гісторыя», «Гісторыя Беларусі». Дзейнасць гэтых метадычных фарміраванняў павінна планавацца на аснове аналізу вынікаў метадычнай работы за папярэдні навучальны год, з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў, запытаў.

На жнівеньскіх прадметных секцыях настаўнікаў рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбных прадметах «Сусветная гісторыя», «Гісторыя Беларусі» ў 2020/2021 навучальным годзе:

абноўленыя вучэбныя праграмы па вучэбных прадметах «Сусветная гісторыя», «Гісторыя Беларусі» для X класа;

новыя вучэбныя дапаможнікі і ВМК па вучэбных прадметах «Сусветная гісторыя», «Гісторыя Беларусі» (V-X класы) і асаблівасці работы з імі;

вучэбна-метадычныя дапаможнікі для настаўнікаў па сусветнай гісторыі і гісторыі Беларусі, публікацыі ў навукова-метадычных часопісах «Гісторыя і грамадазнаўства» і «Беларускі гістарычны часопіс»;

рэкамендацыі па выніках рэспубліканскай кантрольнай работы па гісторыі Беларусі як інфармацыйная аснова ўдасканалення адукацыйнага працэсу па прадмеце.

2. Аналіз вынікаў работы метадычных фарміраванняў настаўнікаў гісторыі ў 2019/2020 навучальным годзе. Планаванне работы раённага метадычнага аб'яднання, творчых груп, школы маладога настаўніка і іншых метадычных фарміраванняў на 2020/2021 навучальны год.

На працягу навучальнага года рэкамендуецца правесці не менш за чатыры метадычныя мерапрыемствы і разгледзець на пасяджэннях метадычных фарміраванняў настаўнікаў гісторыі (метадычнае аб'яднанне, школа маладога настаўніка, школа ўдасканалення педагагічнага майстэрства, творчыя групы і інш.) наступныя актуальныя пытанні методыкі навучання гісторыі (з улікам існуючага эфектыўнага педагагічнага вопыту і ўдасканалення прадметна-метадычнай падрыхтоўкі педагогаў рэгіёна):

фарміраванне метапрадметных, прадметных і асобасных кампетэнцый вучняў праз выкарыстанне разнастайных метадаў іх самастойнай вучэбна-пазнавальнай дзейнасці на вучэбных занятках па сусветнай гісторыі і гісторыі Беларусі;

удасканаленне прафесійнай кампетэнтнасці настаўнікаў гісторыі праз асваення сучасных метадаў і прыёмаў актывізацыі вучэбна-пазнавальнай дзейнасці вучняў;

развіццё пазнавальных інтарэсаў, фарміраванне матывацыі да вывучэння прадметаў, самастойнасці вучняў у працэсе вучэбна-пазнавальнай дзейнасці па гісторыі;

фарміраванне эмацыянальна-каштоўнасных адносін да гісторыі і культуры сваёй краіны, каштоўнасных арыенціраў і прыярытэтаў у працэсе засваення вучнямі зместу вучэбных прадметаў «Сусветная гісторыя», «Гісторыя Беларусі»;

медыяадукацыя як умова фарміравання ключавых кампетэнцый, дасягненні метапрадметных, прадметных і асобасных вынікаў навучання вучняў;

выкарыстанне інфармацыйна-адукацыйнага асяроддзя школы і грамадства ў працэсе навучання гісторыі з мэтай удасканалення самастойнай вучэбна-пазнавальнай дзейнасці вучняў;

удасканаленне кантрольна-ацэначнага і рэфлексіўнага кампанентаў у арганізацыі вучэбна-пазнавальнай дзейнасці вучняў па гісторыі;

рэалізацыя прынцыпу дыферэнцыяцыі пры арганізацыі самастойнай вучэбна-пазнавальнай дзейнасці вучняў;

рэалізацыя міжпрадметных сувязей як фактар актывізацыі вучэбна-пазнавальнай дзейнасці вучняў на ўроках гісторыі.

З мэтай забеспячэння ўмоў для развіцця прафесійнай кампетэнтнасці настаўнікаў гісторыі ў дзяржаўнай установе адукацыі «Акадэмія паслядыпломнай адукацыі» ў 2020/2021 навучальным годзе плануецца правядзенне павышэння кваліфікацыі і навучальных курсаў (тэматычных семінараў).

Падрабязная інфармацыя аб курсавых і міжкурсавых мерапрыемствах, рэкамендацыі па змесце і арганізацыі метадычнай работы з педагогамі ў 2020/2021 навучальным годзе будуць размешчаны на сайце дзяржаўнай установы адукацыі «Акадэмія паслядыпломнай адукацыі» ([*http://www.academy.edu.by/*](http://www.academy.edu.by/)).